
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 9 februarie 2010
PL.x. 10/2010


          AVIZ

asupra proiectului de Lege privind aprobarea Ordonanţei de urgenţă a Guvernului nr.109/2009 pentru modificarea şi completarea Legii nr.571/2003 privind Codul Fiscal

În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.109/2009 pentru modificarea şi completarea Legii nr.571/2003 privind Codul Fiscal, trimis cu adresa nr. PL.x. 10 din 1 februarie 2010, înregistrat cu nr. 31/32 din 2 februarie 2010.
 Proiectul de lege a fost adoptat de Senat în condiţiile articolului 115, alineatul (5), teza a III-a din Constituţia României, republicată, în calitate de primă Cameră sesizată.
Camera Deputaţilor este Cameră decizională, în conformitate cu art. 75 alin. (1) şi (3) din Constituţia României, republicată şi art. 92 alin. (9) pct.2 din Regulamentul Camerei Deputaţilor, republicat, cu modificările ulterioare.
Proiectul de lege are ca obiect de reglementare modificarea şi completarea Legii nr.571/2003 privind Codul fiscal, cu modificările şi completările ulterioare. Prin proiect se propun modificări în domeniul impozitelor pe profit, concretizate prin continuarea transpunerii Directivei 90/434/CEE privind impunerea fuziunilor, divizărilor şi transferului activelor şi schimburilor de valori mobiliare între companii ale statelor membre, amendată prin Directiva 2005/19/CE, privind includerea acestor tipuri de societăţi în categoria contribuabililor obligaţi la plata impozitului pe profit, stabilirea regulilor fiscale aplicabile în situaţia transferului sediului social.
Potrivit prevederilor art.61 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a dezbătut proiectul de lege în şedinţa din 9 februarie 2010.

Membrii comisiei au examinat proiectul de lege supus avizării, expunerea de motive şi avizul favorabil, cu observaţii şi propuneri, al Consiliului Legislativ, aviz cu nr.1157 din 9 octombrie 2009.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a proiectului de Lege privind aprobarea Ordonanţei de urgenţă a Guvernului nr.109/2009 pentru modificarea şi completarea Legii nr.571/2003 privind Codul Fiscal.
În raport de obiectul şi conţinutul reglementării, proiectul de lege face parte din categoria legilor organice. 

                       PREŞEDINTE,                          
SECRETAR,

                        Daniel Buda                              Gabriel Andronache

Consilier,

Rodica Penescu

